《和陶读山海经十三首韵送机简堂自景星岩再住》
宋代·吴芾

我自归林下，亦复与世疏。
赖有善知识，时能过吾庐。
伴我说道话，我爱读佛书。
师为岩上去，我亦为膏车。
便欲殿我钵，随师同饭蔬。
脱此尘俗累，长与岩石俱。
此岩固高矣，卓出山海图。
但比吾师高，还恐岩不如。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。